GiliGold/VAD_KnessetCorpus huggingface dataset:
אוסאמה סעדי: בסעיף 3, אדוני היושב ראש, הורדה המילה "ישראלית" ונשארה אך ורק המילה "התיישבות".
אוסאמה סעדי: לדעתנו זהו שינוי מהותי ושינוי בסיסי ויסודי בהצעת החוק.
אוסאמה סעדי: זה לא בכדי, כי כביכול אתם רוצים להסדיר את כל ההתיישבות - - -
דוד ביטן: ביהודה ושומרון.
אוסאמה סעדי: ביהודה ושומרון.
אוסאמה סעדי: אבל יש רק התיישבות ישראלית.
אוסאמה סעדי: תגידו את זה במפורש.
דוד ביטן: אין התיישבות של התושבים שם באזור?
אוסאמה סעדי: אתם רוצים להסדיר את זה?
דוד ביטן: אולי נסדיר, למה לא?
אוסאמה סעדי: הכוונה ברורה.
אוסאמה סעדי: אם נלך לבג"צ ותגידו טענת שוויון, אז זה לא יהיה התיישבות ישראלית בשטחים הכבושים?
אוסאמה סעדי: בשטחים הכבושים אין חוץ מהתיישבות ישראלית.
אוסאמה סעדי: התיישבות פלסטינית?
אוסאמה סעדי: אתם לא רוצים להסדיר את זה.
דוד ביטן: אתה מתייחס למהות.
אוסאמה סעדי: לכן אני טוען חריגה מהצעת החוק המקורית.
אוסאמה סעדי: זה נושא חדש פרופר.
אוסאמה סעדי: הנושא השני הוא התוספת.
אוסאמה סעדי: בהצעת החוק המקורית היה מדובר בשלושה יישובים: עמונה, עפרה ונתיבי אבות.
דוד ביטן: לא היה ולא נברא.
דוד ביטן: זה חל על כל יהודה ושומרון.
אוסאמה סעדי: לכן אני אומר שזה נושא חדש.
<אלעזר שטרן יועץ משפטי: ביטלתם את העניין של פסקי דין אבל - - -
אוסאמה סעדי: ביטן, מה שאתה אומר מחזק את הטענות שלנו שזה נושא חדש.
אלעזר שטרן: - - עוד 13 יישובים.
אלעזר שטרן: סעיף 7א שהיה כלול בזמנו קבע שכל ההליכים מותלים, כולל אם היה פסק דין חלוט.
אלעזר שטרן: בנוסח החדש העניין של פסקי הדין ירד אבל עדיין התליית ההליכים המנהליים נשארת.
דוד ביטן: איפה היישובים כתובים, בתוך החוק או בנספח?
אלעזר שטרן: בתוספת לחוק.
דוד ביטן: אז מה חדש פה?
דוד ביטן: המהות לא חדשה.
יעל גרמן: התוספת לא היתה.
אוסאמה סעדי: הוסיפו 15.
אלעזר שטרן: מבחינתנו זה לא נושא חדש.
מיכל רוזין: המהות משתנה.
מיכל רוזין: הוסיפו 16 יישובים.
רויטל סויד: למה זה לא נושא חדש?
דוד ביטן: המרות של החוק לא השתנתה.
מיכל רוזין: אני אגיד לך למה.
מיכל רוזין: שלושת היישובים הראשונים שהיו, היו יישובים שלגביהם היו פסקי דין והיו פסקי דין.
מיכל רוזין: זה רלוונטי.
מיכל רוזין: ה-16 הנוספים שנוספו, הם כאלה שלא היה עליהם עד היום תביעות.
דוד ביטן: את רוצה להתייחס?
דוד ביטן: הם מציגים כרגע את הנושא.
מיכל רוזין: זה שלי.
דוד ביטן: אני אומר לך דבר פשוט.
דוד ביטן: אם המהות של החוק קיימת, במובן הזה שאפשר להתלות הליכים, אז אפשר להוסיף בתוספת כמה יישובים שרוצים עד לקריאה שנייה ושלישית.
רויטל סויד: אבל כל החוק מקבל תפנית אחרת.
דוד ביטן: לא מקבל שום תפנית.
דוד ביטן: אני עוד לא שמעתי שנושא חדש זה תפנית.
מיכל רוזין: קיים סעיף רטרואקטיבי שדיבר על שלושת היישובים האלה ולכן הם נקבעו בתוספת.
מיכל רוזין: מהרגע שהורד הסעיף הרטרואקטיבי והבינו שזה רק צופה פני עתיד ולא כאלה שהיה לגביהם הליכים משפטיים, צופה פני עבר, מה שעשו, הוסיפו עוד 16 יישובים ושינו את המהות.
מיכל רוזין: זה לא רק טכני.
רויטל סויד: זה לא נושא חדש?
רויטל סויד: זה חוק אחר.
דוד ביטן: הסברתי לכם למה זה לא נושא חדש.
יעל גרמן: בואו נשמע את חוות הדעת של היועץ המשפטי.
דוד ביטן: בכל הליכי החקיקה אנחנו עושים תיקונים.
דוד ביטן: זה מהות העניין של המהות בוועדה.
דוד ביטן: מביאים הצעת חוק ומתקנים הרבה מאוד דברים.
דוד ביטן: אם נגיד שכל תיקון הוא נושא חדש, התוצאה היא שלא נאפשר לכנסת לעשות תיקונים בהצעות חוק ממשלתיות ופרטיות.
דוד ביטן: כאשר אנחנו שומעים אנשי ציבור, שומעים את משרדי הממשלה, חובתנו לתקן אם יש בעיה.
יעל גרמן: בוא נשמע את היועץ המשפטי.
דוד ביטן: את אוהבת תמיד לשמוע את היועץ המשפטי.
רויטל סויד: אתם רוצים לבטל אותם לגמרי.
דוד ביטן: בוא נשים אותו במקום חברי כנסת.
רויטל סויד: אתם רוצים לבטל לגמרי את היועצים המשפטיים, הם לא קיימים.
דוד ביטן: אני לא מבטל אף אחד.
יעל גרמן: אתה רוצה להיכנס ראש בראש?
דוד ביטן: לא ראש בראש, אבל כל הזמן את אומרת לי: מה היועץ המשפטי אומר?
רויטל סויד: אני רוצה לשאול את ראש העיר אם ככה הוא גם היה בעירייה.
רויטל סויד: סעיף 10 לחוק עכשיו מדבר על ועדת השגות, ששר המשפטים בהתייעצות עם שר הביטחון, יקים ועדת השגות.
רויטל סויד: זה סעיף שלא היה לו זכר בכלל בהצעת החוק שעברה בקריאה ראשונה.
דוד ביטן: עניתי על זה.
רויטל סויד: חד משמעית, זה נושא חדש.
רויטל סויד: חד משמעית זה משהו שלא דנו בו, לא דיברנו עליו ולא עבר בכלל בהצעת החוק.
דוד ביטן: האם כל דבר שאני מתקן בחוק - - -
רויטל סויד: ועדת השגות שלא היה לה זכר לפני כן?
דוד ביטן: זה חלק מההליך.
דוד ביטן: יש הליך של בדיקה וחלק מהתהליך של ועדת השגות.
דוד ביטן: כל עוד התהליך קיים, אפשר להוסיף ולתקן.
רויטל סויד: איפה יש לך תהליך כזה?
חיים ילין: אם אתה מוסיף, אתה כן נושא חדש.
דוד ביטן: המשמעות של החוק זה תהליך בדיקה.
רויטל סויד: לא, המשמעות של החוק זה גזל של קרקע פרטית.
דוד ביטן: זאת לא המשמעות.
רויטל סויד: חד משמעי.
איילת נחמיאס ורבין: היועץ המשפטי לממשלה אמר את זה.
רויטל סויד: עכשיו, ועדת ההשגות בסעיף חדש שהוספתם אותו, שלא היה לו זכר לפני כן.
רויטל סויד: אלעזר, אם זה לא נושא חדש, נושא חדש מה הוא?
דוד ביטן: אני רק רוצה להגיד לכם שהחוק דומה למתווה הקפריסאי.
דוד ביטן: עם כל הכבוד, אנחנו פעם אחת ניכנס לגופו של עניין.
רויטל סויד: היה לנו ויכוח מאוד על נכסי נפקדים והם טוענים שלא.
דוד ביטן: במתווה הקפריסאי התורכים בנו על קרקע שנחזית להיות קרקע פרטית יוונית, בית המשפט הבינלאומי בשטרסבורג קיבל את העניין שאפשר לפצות.
דוד ביטן: אין בזה שום גזל, שום דבר.
דוד ביטן: אם בית המשפט הבינלאומי קיבל את זה - - -
רויטל סויד: אתה לא עונה לגופו של עניין.
דוד ביטן: עניתי לגבי הגזל.
יעל גרמן: שם היה הסדר מוסכם בין הצדדים.
רויטל סויד: לא שכנעת.
דוד ביטן: אין שום גזר.
מיכל רוזין: מה לגבי המהות, סעיף 11, שבתוספת הוסיפו 16 יישובים?
דוד ביטן: כל עוד במהות החוק - - -
מיכל רוזין: אבל זה לא היה מהות.
דוד ביטן: לא, החוק קובע ואז הנספח.
דוד ביטן: כמה יישובים זה לא נקרא נושא חדש.
יעל גרמן: אז מה כן נחשב נושא חדש?
יעל גרמן: תן לנו דוגמא.
דוד ביטן: אני חושב שכלום.
דוד ביטן: זה שטענת נושא חדש, אני חייב לקבל את זה?
איילת נחמיאס ורבין: תסביר מה יכול להיות נושא חדש בהקשר לחוק הזה.
דוד ביטן: אני לא פרשן משפטי.
דוד ביטן: אני אומר שמה שאתם אומרים זה לא נכון.
דוד ביטן: אני לא פרשן משפטי של הכנסת ואני לא מחויב לתת רשימה של נושאים חדשים, מה כן ומה לא.
איילת נחמיאס ורבין: שהיועץ המשפטי יסביר למה זה לא נושא חדש.
דוד ביטן: אני עכשיו נותן לו לדבר.
דוד ביטן: היועץ המשפטי, בבקשה.
<אלעזר שטרן – הלשכה המשפטית: לפי סעיף 85 לתקנון, ועדה בכנסת יכולה לתקן כל הצעת חוק שמגיעה אליה, לערוך בה תיקונים ואף שינויים מפליגים, כל עוד השינויים לא חורגים מהנושא הכללי של הצעת החוק.
<אלעזר שטרן – הלשכה המשפטית: ודאי ובוודאי שלא מדובר בכל שינוי.
<אלעזר שטרן – הלשכה המשפטית: יכולים להיעשות שינויים משמעותיים והם עדיין יהיו תחת אותה קורת גג, אותו נושא בסיסי שהצעת החוק מבקשת לטפל בו.
<אלעזר שטרן – הלשכה המשפטית: אני אלך לפי הטיעונים.
<אלעזר שטרן – הלשכה המשפטית: לגבי סעיף 10, חברת הכנסת סוויד.
<אלעזר שטרן – הלשכה המשפטית: נכון שוועדת השגות לא בא זכרה בנוסח של הקריאה הראשונה.
<אלעזר שטרן – הלשכה המשפטית: עם זאת, הרי הנושא של הצעת החוק הוא הסדרה של התיישבויות, רישום מקרקעין, הפקעה של מקרקעין, פיצוי.
<אלעזר שטרן – הלשכה המשפטית: בקריאה הראשונה היה מנגנון מסוים איך עושים את הפיצוי הזה.
<אלעזר שטרן – הלשכה המשפטית: התיקון פשוט משכלל את מנגנון הפיצוי.
<אלעזר שטרן – הלשכה המשפטית: שכלול מנגנון הפיצוי והוספת זכות ערר או זכות השגה לאינסטנציה גבוהה יותר, לא משנה את הנושא הכללי, היא לא חורגת מהנושא הכללי כי בסופו של דבר זה פרט מסוים בתוך המנגנון של הפיצוי .
<אלעזר שטרן – הלשכה המשפטית: לכן אין פה חריגה מגדר הנושא.
<אלעזר שטרן – הלשכה המשפטית: לגבי הנושא של התוספת, חברת הכנסת רוזין וחבר הכנסת סעדי.
<אלעזר שטרן – הלשכה המשפטית: אני רוצה לעמיד דברים על דיוקם.
<אלעזר שטרן – הלשכה המשפטית: בנוסח שבקריאה הראשונה היו 3 יישובים בתוספת ונוספו 13 ולא 16.
<אלעזר שטרן – הלשכה המשפטית: בסה"כ יש 16.
אוסאמה סעדי: ירד עמונה - - -
<<אלעזר שטרן – הלשכה המשפטית: > יש פה איזה בלבול מסוים בגלל שהיו פה שתי הצעות חוק בקריאה ראשונה.
<<אלעזר שטרן – הלשכה המשפטית: בנוסח הראשון, שזה לא הנוסח שקודם, היו ארבעה יישובים כולל עמונה.
<<אלעזר שטרן – הלשכה המשפטית: בנוסח ההוא גם באמת היה העניין של פסקי הדין החלוטים.
<<אלעזר שטרן – הלשכה המשפטית: בנוסח הנוכחי, השני, עמונה לא הופיעה שם וגם הפסקי הדין החלוטים לא הופיעו שם.
מיכל רוזין: אני שואלת למה הוספו 13 יישובים שלא היו קודם?
<<אלעזר שטרן – הלשכה המשפטית: > אם אנחנו חוזרים שוב לגדר של הנושא, מכיוון שבהצעת החוק של הקריאה הראשונה חלק מהנושא, מעבר להסדרה, היתה התייחסות בקריאה הראשונה להתלייה של הליכים מנהליים, לא שיפוטיים, לגבי יישובים מסוימים.
<<אלעזר שטרן – הלשכה המשפטית: העובדה שמרחיבים את הרשימה של כמות היישובים או מצמצמים אותה לכאן או לכאן, היא לא חורגת מגדר הנושא של הסדרת היישובים ושל התליית הליכים מסוימים.
<<אלעזר שטרן – הלשכה המשפטית: אני מזכיר, ועדה יכולה לעשות שינויים מפליגים, וזאת עדיין לא חריגה מגדר הנושא.
מיכל רוזין: מקובל עלי.
מיכל רוזין: אני שואלת עניינית, איך פתאום הוסיפו 13 יישובים שלא היו קודם?
מיכל רוזין: מה השתנה שפתאום צירפו אותם לתוספת?
מיכל רוזין: אתה לא שואל את עצמך?
מיכל רוזין: מה השתנה בחוק?
<<אלעזר שטרן – הלשכה המשפטית: > חבר הכנסת רוזין, אני חושב שאני לא הכתובת לשאלה הזאת.
מיכל רוזין: אתה זה שכותב את הנוסח.
מיכל רוזין: אם באה הממשלה ואומרת שהיא הוסיפה 13 יישובים לתוספת, אתה צריך לשאול אותם למה?
מיכל רוזין: איך זה פתאום שהם הצטרפו?
<<אלעזר שטרן – הלשכה המשפטית: > אני לא זוכר אם היית בשלב הזה של הוועדה.
<<אלעזר שטרן – הלשכה המשפטית: בוועדה דנו בשאלה למה נוספו היישובים האלה ולמה דווקא אלה ומה הקריטריונים להוספת יישובים, כן או לא.
<<אלעזר שטרן – הלשכה המשפטית: המציעים טענה לקריטריונים כאלה ואחרים.
מיכל רוזין: קריטריונים שנוספו.
<<אלעזר שטרן – הלשכה המשפטית: > קריטריונים על סמך מה מכניסים יישובים כאלה ואחרים.
<<אלעזר שטרן – הלשכה המשפטית: זה לא משנה, הדיון הזה הוא דיון שלגופו של עניין.
מיכל רוזין: זה בדיוק מה שאני אומרת, לכן אני אומרת שהתוספת היא מהותית ולא טכנית.
<<אלעזר שטרן – הלשכה המשפטית: > לא מהותית.
<<אלעזר שטרן – הלשכה המשפטית: לגופו של עניין, למה להוסיף או למה לגרוע, אבל מבחינת שאלת הנושא החדש, שזה הנושא שוועדת הכנסת דנה בו, השאלה האם יש מספר כזה או מספר אחר של יישובים, תחת הכותרת הכללית של הסדרה של יישובים והתלייה של הליכים לגבי יישובים מסוימים, זה לא חריגה מגדר הנושא.
<<אלעזר שטרן – הלשכה המשפטית: השאלות שלך במקומן מונחות והן שאלות טובות ואכן דנו עליהן בוועדה.
<<אלעזר שטרן – הלשכה המשפטית: האם התשובות היו משביעות רצון או לא, זאת שאלה אחרת.
מיכל רוזין: מה לדעתך יהיה נושא חדש?
<<אלעזר שטרן – הלשכה המשפטית: > מבחינת השאלה, האם זה נושא, חדש, זה לא חריגה מגדר הנושא.
<<אלעזר שטרן – הלשכה המשפטית: גם השאלה השלישית - - -
יעל גרמן: אלעזר, מה יהיה נוסח חדש?
יעל גרמן: אם יש תוספות שהן מאוד מהותיות, כמו ועדת השגות וכמו יישובים חדשים, אם תוספת כאלה הן לא נושא חדש, אז מה כן נושא חדש?
<<אלעזר שטרן – הלשכה המשפטית: > בגדול, הקו הוא לא חד משמעי אבל צריך להסתכל על זה בצורה מאוד מרחיבה.
<<אלעזר שטרן – הלשכה המשפטית: בסופו של דבר, אם אנחנו הולכים צעד אחורה מעבר להצעת החוק הזאת, הרי בסופו של דבר לוועדות הכנסת יש מרחב תמרון מאוד גדול להכניס שינויים מאוד משמעותיים.
<<אלעזר שטרן – הלשכה המשפטית: הרעיון של נושא חדש הוא שלא יגניבו פתאום תחומים חדשים שבכלל לא קשורים.
<<אלעזר שטרן – הלשכה המשפטית: הנושא של הצעת החוק הוא נושא מסוים של הסדרה של יישובים, של הפקעת קרקעות, של מתן פיצוי, של התלייה של הליכים.
<<אלעזר שטרן – הלשכה המשפטית: זה המתווה הכללי שהנוסח של הצעת החוק בקריאה הראשונה משרטטת.
<<אלעזר שטרן – הלשכה המשפטית: ככל שהיה ניסיון להגניב נושאים שלא קשורים, או נושאים שבעצם אתה מנסה לדלג על הקריאה הראשונה ומכניס נושא שבכלל לא חשבנו עליו ולא קשור למה שאנחנו מדברים פה – לכן, אני אומר שכל ועדה עושה שינויים מאוד משמעותיים.
<<אלעזר שטרן – הלשכה המשפטית: יש גם חשיבות שלוועדות הכנסת תהיה גמישות ופרוגרטיבה לעשות.
יעל גרמן: בקריאה הראשונה לא דנו בתוספת של היישובים.
<<אלעזר שטרן – הלשכה המשפטית: > אני אישית העלינו שאלות.
אוסאמה סעדי: אז איך אנחנו יודעים מה הקריטריונים?
אוסאמה סעדי: דיברנו על זה בכלל?
<<אלעזר שטרן – הלשכה המשפטית: > כן.
אוסאמה סעדי: מה פתאום, על איזה קריטריונים?
אוסאמה סעדי: על זה יישובים?
אוסאמה סעדי: פתאום ראינו שיש 14-15 יישובים.
<<אלעזר שטרן – הלשכה המשפטית: > אני העליתי בדיון את השאלה הזאת וחבר הכנסת סמוטריץ טען טיעונים כאלה ואחרים.
<<אלעזר שטרן – הלשכה המשפטית: חבר הכנסת סלומינסקי טען טענות אחרות.
<<אלעזר שטרן – הלשכה המשפטית: לגבי הטענה שלא היה דיון, היה דיון.
<<אלעזר שטרן – הלשכה המשפטית: שוב, זה לא נוגע לשאלת הנושא החדש.
<<אלעזר שטרן – הלשכה המשפטית: הנושא החדש זה משהו שצריך לחרוג מגדר הנושא.
יעל גרמן: נושא חדש זה לא נושא שמחייב דיון?
<<אלעזר שטרן – הלשכה המשפטית: > עקרונית הוועדה צריכה לדון בכל, והיא דנה בכל.
<<אלעזר שטרן – הלשכה המשפטית: היא דנה גם ביישובים.
דוד ביטן: חברים, קיבלתם מספיק זמן.
<<אלעזר שטרן – הלשכה המשפטית: > לכן, בסופו של דבר, שלושת הטיעונים שנשמעו, בסופו של דבר הם לא חורגים מגדר הנושא אף שמדובר בשינויים משמעותיים.
דוד ביטן: נתתי ליועץ המשפטי מספיק זמן על-מנת לשאול אותו שאלות ולהסביר לכם מה העמדה המשפטית.
דוד ביטן: במקרה זאת גם העמדה שלי.
אוסאמה סעדי: איזה צירוף מקרים נדיר.
אוסאמה סעדי: אני עובר להצבעה.
אוסאמה סעדי: אתם רוצים להצביע אחד אחד או על כל השלושה יחד?
דוד ביטן: נצביע קודם לגבי הטענה של אוסאמה על נושא חדש.
דוד ביטן: מי שבעד הנושא החדש הוא בעד אוסמה.
דוד ביטן: מי שמצביע נגד מצביע נגד נושא חדש.
דוד ביטן: מי שבעד נושא חדש מצביע בעד.
דוד ביטן: מי שנגד, מצביע נגד נושא חדש.
דוד ביטן: מי בעד סעיף 3?
דוד ביטן: הצבעה בעד – 5 נגד – 9 נמנעים – אין הטענה של חבר הכנסת אוסאמה סעדי לגבי נושא חדש בסעיף 3 לא נתקבלה.
דוד ביטן: עוברים לטענת מיכל רוזין לנושא חדש בסעיף 11 והתוספת.
דוד ביטן: מי בעד הטענה של מיכל רוזין על נושא חדש?
דוד ביטן: הצבעה בעד – 5 נגד – 9 נמנעים – אין הטענה של חברת הכנסת מיכל רוזין לגבי נושא חדש בסעיף 3 לא נתקבלה.
דוד ביטן: מי בעד טענת נושא חדש של רויטל סויד?
דוד ביטן: הצבעה בעד – 5 נגד – 9 נמנעים – אין הטענה של חברת הכנסת רויטל סויד לגבי נושא חדש בסעיף 3 לא נתקבלה.
דוד ביטן: הבקשות נדחו.
מיכל רוזין: רביזיה על כל אחת מהבקשות.
דוד ביטן: רביזיה בשעה 14:00 בחדר של ועדת חוקה.
דוד ביטן: על סדר-היום: רביזיה על החלטות ועדת הכנסת בדבר טענה חריגה מגדר נושא בהצעת חוק להסדרת ההתיישבות ביהודה ושומרון, התשע"ז-2016, הנדונה בוועדה המשותפת לוועדת החוקה, חוק ומשפט ולוועדת חוץ וביטחון.
אוסאמה סעדי: איפה הימים של ניסן?
דוד ביטן: יש לנו 3 החלטות.
דוד ביטן: מכיוון שהיו שלוש החלטות, אני אתן נימוק לשלושה חברי כנסת.
דוד ביטן: כל אחד יכול לנמק דקה.
דוד ביטן: מי רוצה לנמק?
דוד ביטן: אוסמה, אתה רוצה לנמק?
דוד ביטן: רויטל, את רוצה לנמק?
אוסאמה סעדי: אתה רוצה שאני אנמק?
אוסאמה סעדי: אני אנמק.
דוד ביטן: את לא רוצה לנמק.
דוד ביטן: מיכל רוזין, רוצה לנמק?
מיכל רוזין: תתחיל ואני אמשיך.
דוד ביטן: כל אחד דקה.
אוסאמה סעדי: אנחנו באמת פונים אליך בתור יו"ר הקואליציה.
אוסאמה סעדי: זאת באמת הזדמנות אחרונה.
אוסאמה סעדי: אני לא יודע האם אתם באמת בעד החוק או שאתם נגד החוק.
אוסאמה סעדי: זאת ההזדמנות האחרונה.
אוסאמה סעדי: עוד מעט זה יעלה למליאה ואז נתחיל לכסח.
אוסאמה סעדי: פה אני אומר, באמת, זאת ההזדמנות האחרונה, לשים סוף לחוק המביש הזה, שבאמת יכתים את ספרי החוקים של מדינת ישראל.
אוסאמה סעדי: אל לנו להטיל את הכדור הלוהט הזה לשולחנו של בית המשפט העליון.
דוד ביטן: אנחנו לא, אתם תעשו את זה.
אוסאמה סעדי: אבל אתם תאלצו אותנו.
אוסאמה סעדי: באם באמת ראש הממשלה לא רצה את החוק הזה והוא בעצמו אמר שזה יביא אותנו לבית הדין בהאג, כנראה ששתי האפשרויות יהיו.
אוסאמה סעדי: גם תלכו להאג וגם בית משפט עליון ייאלץ בסופו של דבר למחוק את החוק הזה.
רויטל סויד: זה אחד הרגעים האחרונים שבהם אני קוראת - - -
דוד ביטן: יש לנו בערך 4,000 יחידות בעייתיות ביהודה ושומרון.
רויטל סויד: נושא חדש.
דוד ביטן: הצעתי לכם הצעה לא לפרוטוקול ולא רציתם, אז מה אתם רוצים?
רויטל סויד: מה אתה מציע, להחיל את זה רק על 1,000 בתים ולא על 4,000?
דוד ביטן: אני לא יכול להציע בצורה פורמלית.
דוד ביטן: הייתי מוכן ללכת לפשרה הגיונית שכל העולם היה מבסוט ממנה אבל לא רציתם.
יעל גרמן: הבנו גם בלי שהוא אמר.
רויטל סויד: זה אחד הרגעים האחרונים שלנו כחברי כנסת יש אפשרות לבוא ולעצור את החוק המסוכן הזה.
רויטל סויד: אדוני יושב ראש הוועדה, המחליף.
רויטל סויד: זהו אחד הרגעים האחרונים לפני שאנחנו פה בכנסת מחוקקים חוק מסוכן.
רויטל סויד: הוא חוק מסוכן.
רויטל סויד: לכן, מכיוון שאנחנו נמצאים באמת ברגעים האחרונים לפני שאנחנו מחוקקים את החוק שאנחנו, כנסת ישראל\
רויטל סויד: נותנת יד לחוק מסוכן שכזה, אני קוראת לחבריי להתעשת ולעצור ולמנוע חקיקת חוק, שהיועץ המשפטי לממשלה אומר שהוא לא רק אנטי דמוקרטי אלא גם אומר:
רויטל סויד: אני לא אהיה זה שיגן עליו בבג"צ.
רויטל סויד: זה נכון שאנחנו כבר רגילים לראות את היועצים המשפטיים כשמאלניים, כמי שצריך להזיז אותם מהדרך, כמי שבוא נשמע אותם ונעיף אם הצידה.
רויטל סויד: עדיין אנחנו מדינה שומרת חוק ומשפט כל-כך חריג מהיועץ המשפטי לממשלה לא נשמע כבר הרבהמאוד זמן.
רויטל סויד: לכן אני קוראת לחבריי, וזה לא משנה אם אתם באופוזיציה ובקואליציה, ארץ ישראל יקרה לכולנו ולי בטח, אבל יש עדיין מדינה והיא מדינת חוק ויש להימנע מהחקיקה הזאת.
רויטל סויד: הרביזיה הזאת היא רבזיה שאני מבקשת לקבל אותה, כי גם על הדרך ולמרותה הסתייגויות הכנסת נושאים חדשים שלא דני בהם ולא דיברנו עליהם ולא נתנו עליהם את הדעת.
רויטל סויד: זה הרגע לעצור.
דוד ביטן: מיכל רוזין.
מיכל רוזין: שולי אני חייבת לומר לך.
מיכל רוזין: הרי בימים הקרובים עמונה תפונה.
מיכל רוזין: גם תאכלו את הדגים הסרוחים וגם תגורשו מהעיר.
מיכל רוזין: בסופו של דבר החוק הזה נולד בחטא.
מיכל רוזין: דיברתם על הקישוט הריחני של שרן אבל פה יש קישוט מסריח, קישוט אלקטרולי, שבא להגיד לכאורה: בואו תצביעו לנו.
מיכל רוזין: לצערי הרב, גם ראש הממשלה, גם ליברמן, גם "כולנו", נסחפים אחרי 8 מנדטים של הבית היהודי כי מפחדים לאבד שם מנדטים.
מיכל רוזין: בסופו של דבר כולכם תגורשו מהעיר.
מיכל רוזין: החוק הזה נולד בחטא.
מיכל רוזין: הוא נולד לנסות לעקוף את בג"צ ולעשות סדר בעניין עמונה.
מיכל רוזין: בסופו של דבר אמרו לנו פה בצורה חד משמעית, לא רק היועץ המשפטי לממשלה, גם היועץ המשפטי של של הכנסת, היועץ המשפטי של מרד הביטחון שאמר דבר חריף שכבר פורסם ולכן אני מרשה לעצמי להגיד.
מיכל רוזין: הוא אמר: שמי שיחתום על צווים כאלה של הפקעות קרקעות פרטיות יסכן את עצמו בבית הדין הבינלאומי בהאג.
מיכל רוזין: מה שאתם רוצים בסופו של דבר זה שזה יעבור לבג"צ ואז אתם תגידו עליו שהוא בולשביקי ושמאלן והכול והוא יאשר.
מיכל רוזין: לא רק שיש פה נושאים חדשים אלא כל מטרת החוק השתנתה.
מיכל רוזין: המטרה היתה לעקוף את בג"צ בעניין עמונה, זה נהיה סיפור של ההסדרה.
מיכל רוזין: דרך אגב, ביטן, תזכור מה שאני אומרת לך.
מיכל רוזין: הרבה פעמים, כשאתה מצהיר: עזבו, אנחנו נותנים להם להעביר טרומית ואחר-כך אנחנו נתקע את זה, בסוף החוק הופך להיות חוק.
מיכל רוזין: במקרה הזה, זה לא אתה.
מיכל רוזין: במקרה הזה כחלון ומפלגת "כולנו", שאתה עמדת והצהרת במליאה בשבילו, שזה לא יקודם ושזה לא עוקף בג"צ.
מיכל רוזין: אם יהיה פה חוק שמתנגש עם בג"צ - - -
מיכל רוזין: זה רק מראה לכם שכל פעם שאתם רוצים לרצות את ה"סמוטריצים" בסופו של דבר אתם מגיעים פה להצעות חוק בזויות שיבזו את מדינת ישראל.
דוד ביטן: אני אבקש להצביע נגד הרביזיה.
דוד ביטן: אנחנו לא נמצאים במהות החוק, אנחנו נמצאים בטענה לנושא חדש.
דוד ביטן: שמענו את היועץ המשפטי של הוועדה שאמר שאין נושא חדש בכל הטענות שנטענו.
מיכל רוזין: אנחנו חולקים עליו
דוד ביטן: אנחנו לא מחוקקים את החוק על מנת שבג"צ יפסול אותו.
דוד ביטן: אנחנו חושבים שהחוק הזה ראוי ומקווים שבג"צ יקבל את העמדה, במיוחד לאור העובדה שגם כי בית המשפט הבינלאומי קיבל את הטענה של המתווה של קפריסין.
מיכל רוזין: היועץ המשפטי לממשלה יגן על החוק בבג"צ?
דוד ביטן: לא הפרעתי לכם.
דוד ביטן: לכן אנחנו נילחם בבג"צ על העמדה שלנו.
מיכל רוזין: אלעזר יצטרך להגן.
יעל גרמן: היועץ המשפטי אמר שהוא לא יגן עליה.
מיכל רוזין: נכון, גם היועץ המשפטי של הכנסת.
מיכל רוזין: אז אולי אלעזר יצטרך להגן על העמדה.
דוד ביטן: אני אומר את דעתי כרגע.
אוסאמה סעדי: גם אלעזר אמר אותו דבר.
דוד ביטן: אני אומר משהו אחר.
דוד ביטן: אנחנו עמדנו בהתחייבות שנתנו במליאה, שאנחנו לא נעשה חקיקה רטרואקטיבי ולא נפגע בבית המשפט.
דוד ביטן: זאת בדיוק התוצאה של התיקונים שעשינו בקריאה ראשונה.
דוד ביטן: לכן אני מבקש מחברי הכנסת לדחות אתה רביזיה.
מיכל רוזין: החוק הכי רטרואקטיבי שחוקק בכנסת אי פעם.
דוד ביטן: מי שבעד הרביזיה ירים את ידו.
דוד ביטן: אנחנו נצביע שלוש פעמים.
דוד ביטן: נתחיל בטענה אוסמה.
דוד ביטן: מי שבעד ירים את ידו?
דוד ביטן: הצבעה בעד – 5 נגד – 9 נמנעים – אין הרביזיה של חבר הכנסת סעדי לא נתקבלה.
דוד ביטן: נעבור לרביזיה של מיכל רוזין.
מיכל רוזין: היו 5, נחמן הצביע.
דוד ביטן: מי בעד הרביזיה של מיכל רוזין?
דוד ביטן: הצבעה בעד – 5 נגד – 9 נמנעים – אין הרביזיה של חברת הכנסת מיכל רוזין לא נתקבלה.
דוד ביטן: מי בעד הרביזיה של רויטל סויד?
דוד ביטן: הצבעה בעד – 5 נגד – 6.
דוד ביטן: נמנעים – אין הרביזיה של חברת הכנסת רויטל סויד לא נתקבלה.
החוק הבאות: א) הצעת חוק שירות אזרחי, התשע"ה-2015 (מ/947) ב) הצעת חוק שרות לאומי-אזרחי (תיקון – איסור מימון מדינה זרה), התשע"ו-2016 (פ/3466/20), של חברי הכנסת אמיר אוחנה ודוד ביטן
לסדר-היום בנושא: 6.
לסדר-היום בנושא: שונות <7.
לסדר-היום בנושא: קביעת ועדה לדיון בהצעת חוק חניה לנכים (תיקון – הקצאת מקום חניה לנכה סמוך למקום מגוריו), התשע"ו-2016 (פ/3242/20), של חה"כ דוד אמסלם> <8.
לסדר-היום בנושא: קביעת ועדה לדיון בהצעת חוק התכנון והבנייה (תיקון – דיור בהישג יד), התשע"ו-2016 (פ/3029/20), של חה"כ רועי פולקמן> <9.
לסדר-היום בנושא: רביזיה בעניין בקשת הממשלה להקדמת הדיון בהצעת חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תיקון והוראת שעה), התשע"ז-2016 (מ/1100) – לפני הקריאה השנייה והשלישית>
<חברי הוועדה: יואב קיש – היו"ר רועי פולקמן – מ"מ היו"ר עבדאללה אבו מערוף אמיר אוחנה ישראל אייכלר רוברט אילטוב דוד ביטן יואב בן צור אחמד טיבי שולי מועלם-רפאלי איילת נחמיאס ורבין אלעזר שטרן
: ענת ברקו יגאל גואטה מנואל טרכטנברג יוסי יונה שלי יחימוביץ יעל כהן-פארן עליזה לביא אורלי לוי אבקסיס יוליה מלינובסקי אורי מקלב רויטל סויד אוסאמה סעדי עאידה תומא סלימאן
<מוזמנים: מנכ"ל הכנסת אלברט סחרוביץ קצין הכנסת יוסף גריף
<ייעוץ משפטי: ארבל אסטרחן גור בליי נירה לאמעי רכלבסקי
<מנהלת הוועדה: אתי בן-יוסף
<רישום פרלמנטרי: אירית שלהבת
יואב קיש: שלום לכולם, אני מתנצל על העיכוב.
יואב קיש: יש במקביל דיון על החוק הביומטרי ואני חבר שם ולכן יצאתי רק עכשיו.
יואב קיש: יש לנו היום דיון בנושא "סטטוס עובדי קבלן בכנסת", זה נושא כללי.
יואב קיש: הנושא התעורר בעקבות מכתב שהתקבל מחברת הכנסת אורלי לוי אבקסיס, שטוענת שעובדות קבלן בכנסת לא השתתפו באירוע יום האישה שבו השתתפו עובדות הכנסת ביום חמישי שעבר.
יגאל גואטה: עוד לא הגיע יום האישה וכבר הן חגגו את יום האישה?
יואב קיש: הנשים דואגות כבר לחגוג, זה שמח וזה בסדר.
אלברט סחרוביץ: מה שמצחיק, שנשות הכנסת חגגו ב-23 בפברואר, כאשר בחלק מן התרבויות 23 בפברואר הוא יום הגבר.
יואב קיש: פניתי למנכ"ל הכנסת, אלברט סחרוביץ, שנמצא פה לידי וביקשתי את התייחסותו למכתב שקיבלתי מחברי הכנסת.
יואב קיש: דרך אגב, עליי לציין כמובן שבנוסף לחברת הכנסת אורלי לוי אבקסיס חתומים על המכתב גם חברי הכנסת יוסי יונה ויגאל גואטה, כאשר מן הוועדה חתומים גם חברי הכנסת מרב מיכאלי, רועי פולקמן, אחמד טיבי, אלעזר שטרן, ישראל אייכלר ואורי מקלב.
רועי פולקמן: כאשר הוגשה בקשה לדיון.
יואב קיש: לכן אנחנו עורכים את הדיון הזה.
יואב קיש: התקבל מכתב ממנכ"ל הכנסת, אלברט סחרוביץ, שציין שכפי שהוא מכיר את העניינים, והוא בעצם האחראי על העובדים בכנסת, יש פה נושא עובדתי שגוי והטענה שהכנסת מעסיקה עובדי קבלן איננה נכונה.
יואב קיש: בעצם בגלל העניין הזה אני חושב שמהות הדיון היום, אני חושב שלא ראוי להתחיל לדבר על מה שהיה ביום חמישי.
יואב קיש: מי שירצה כמובן יתייחס, לא אמנע.
יואב קיש: אני חושב שזה נושא עקרוני, האם הכנסת מעסיקה עובדי קבלן או לא מעסיקה עובדי קבלן כהגדרתם.
יואב קיש: זו מטרת הדיון ולשם אכוון.
<קריאה: לא זו מטרת הדיון.
יואב קיש: אם יהיו סטיות, כמובן נאפשר את זה אבל במסגרת הזמן ולא מעבר.
יואב קיש: הייתי רוצה לתת ראשון למנכ"ל הכנסת להציג את דבריו.
אוסאמה סעדי: לפני זה, אדוני היושב-ראש, ציינת את המכתבים וכל הכבוד לזה, אבל יש גם יוזמה בכנסת של חברת הכנסת עאידה תומא סלימאן, שאספה כסף מחברי כנסת.
יואב קיש: אליי היא לא פנתה, אני לא יודע למה.
יואב קיש: אולי זו יוזמה של האופוזיציה.
אוסאמה סעדי: היא תגיע אליכם.
אוסאמה סעדי: יש לה יוזמה לגיוס כספים על מנת לתת מתנות ב-8 במרץ, ביום האישה הבין-לאומי, לעובדות הקבלן.
אוסאמה סעדי: צריך לציין את זה.
יואב קיש: נושא עובדות הקבלן פתוח לדיון.
יואב קיש: אם כך, אם נתחיל עם חברי הכנסת, אתחיל עם החותמים.
יואב קיש: סדר הדוברים מבין חברי הכנסת יהיה כדלקמן: אורלי לוי אבקסיס, יוסי יונה ויגאל גואטה, ואז החותמים על הבקשה לדיון ושאר הדוברים.
יואב קיש: אני מבקש לשמור את הדיון ברמה העקרונית.
יואב קיש: בבקשה, חברת הכנסת אורלי לוי אבקסיס.
אורלי לוי אבקסיס: קודם כול, באמת תודה על כך.
אורלי לוי אבקסיס: אמנם התקנון גם מחייב כאשר שני-שלישים מחברי הוועדה חותמים, אבל אתה ניאות לערוך את הדיון הזה- - -
יואב קיש: הוא לא קובע מתי.
יואב קיש: יכולתי גם בעוד חודשיים.
אורלי לוי אבקסיס: לכן אני אומרת, אנחנו מאוד מעריכים את זה, במיוחד כאשר אנחנו נתקלנו בחברי כנסת שהיה חשוב להם נורא לא לצאת לא בסדר עם היושב-ראש או עם מנכ"ל הכנסת.
אורלי לוי אבקסיס: חברי כנסת רבים היו אמיצים למדי לבוא ולהגיד: זה מאבק כל-כך צודק, אנחנו רוצים להיות ב"פרונט" אבל אנחנו לא רוצים להסתכסך עם מי שיושב בראש.
יואב קיש: דרך אגב, אני לא חושב שזה סכסוך.
יואב קיש: יש פה ויכוח.
יואב קיש: אני מצטער שאני קוטע אותך, אני רוצה רק להבהיר לפרוטוקול: אין פה סכסוך, לא עם יושב-ראש הכנסת ולא עם מנכ"ל הכנסת.
יואב קיש: יש פה נושא שאנחנו מבררים.
אורלי לוי אבקסיס: ולכן חשוב לנו להבהיר שאנחנו לא באים נגד יושב-ראש הכנסת או נגד מנכ"ל הכנסת.
אורלי לוי אבקסיס: אנחנו מבקשים ליצור פה איזו דוגמה.
אורלי לוי אבקסיס: לא ייתכן שבכנסת ישראל אנחנו מדברים על ההעסקה הפוגענית שקיימת במשק, אנחנו מדברים על כך שעובדי כתף-אל-כתף מתחילים להיקלט.
אורלי לוי אבקסיס: אני חושבת שאחד הקמפיינים הגדולים ביותר והחשובים ביותר שעשה השר כחלון זה להתחיל לגייס את כל עובדי הקבלן שנמצאים תחת מסגרות או מוסדות בצורה לא שוויונית מול עובדים מן השורה.
אורלי לוי אבקסיס: לכן, אדוני, "נאה דורש, נאה מקיים".
אורלי לוי אבקסיס: אנשים נושאים עיניהם לבית הזה כדי שאנחנו ניתן דוגמה ומופת.
אורלי לוי אבקסיס: להגיד שאנחנו לא מעסיקים עובדי קבלן אבל אנחנו כן רוכשים שירותים מחברת כוח אדם – זה סוג של מכבסת מילים שאני לא רואה בה, פרט לאיזו לוליינות משפטית, שום תוכן, אלא אפילו לעג לרש.
אורלי לוי אבקסיס: מה זאת אומרת "אנחנו שוכרים שירותים"?
אורלי לוי אבקסיס: זה כדי להתחמק מן האמירה שיש לנו איזשהם יחסים עם אותו עובד, ואם אנחנו מתחמקים מזה אנחנו מתחמקים גם מאחריות.